Blaze7451/Wiki-th-20250601 huggingface dataset:
ขวัญใจ 3เคแบตเตอรี่

ขวัญใจ 3เคแบตเตอรี่ หรือ อุทัยวุฒิ อินทรวิสัย เป็นชาวจังหวัดชุมพร เกิดเมื่อ 14 ธันวาคม พ.ศ. 2514 สถิติการชก 16 ครั้ง ชนะ 14 (น็อค 8) แพ้ 2

**เกียรติประวัติ**
แชมป์ PABA รุ่นมินิมั่มเวท (2538)- ชิง 27 สิงหาคม 2538 ชนะคะแนน พีรัท ทาบอรัท (อินโดนีเซีย) ที่เวทีมวยราชดำเนิน- ป้องกันแชมป์ครั้งที่ 1, 14 ตุลาคม 2538 ชนะน็อค ริค บุกเดน (ออสเตรเลีย) ยก 4 ที่ ห้างพาต้า หัวหมาก- เสียแชมป์ 2 ธันวาคม 2538 แพ้น็อค อีริค ชาเวซ (ฟิลิปปินส์) ยก 1 ที่ จ.สระแก้ว
แชมป์ PABA รุ่นมินิมั่มเวท (2539 - 2540)- ชิง 22 มิถุนายน 2539 ชนะคะแนน รากิล จิมาโน (อินโดนีเซีย) ที่ พระรามเก้าพลาซ่า- ป้องกันแชมป์ครั้งที่ 1, 17 สิงหาคม 2539 ชนะน็อค โนเดล ราเมลลา (ฟิลิปปินส์) ยก 2 ที่ ศักดิ์สิทธิ์ภัตตาคารคาราโอเกะ- ป้องกันแชมป์ครั้งที่ 2, 28 ธันวาคม 2539 ชนะคะแนน เจอรี่ ปาฮายาไฮ (ฟิลิปปินส์) ที่ จ.สมุทรสาคร- ป้องกันแชมป์ครั้งที่ 3, 6 มีนาคม 2540 ชนะน็อค อัล ทาราโซนา (ฟิลิปปินส์) ยก 6 ที่ จ.ยโสธร- เสียแชมป์ 6 มิถุนายน 2540 แพ้น็อค แรนดี้ แมนกูบัท (ฟิลิปปินส์) ยก 9 ที่ จ.นนทบุรี

**อ้างอิง**
  สถิติการชกfix-attempted=yes 
หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยจากจังหวัดชุมพร
หมวดหมู่:แชมป์ PABA
เพชรตาปี ปิ่นสินชัย

เพชรตาปี ปิ่นสินชัย หรือนายสรวุฒิ จินโนภาส เกิดเมื่อวันที่ 10 ตุลาคม พ.ศ. 2526 ที่ จ.สุราษฎร์ธานี สถิติการชก 5 ครั้ง ชนะ 5 (น็อค 2)

**เกียรติประวัติ== - แชมป์ PABA รุ่นมินิมัมเวท (2547)
** ชิง, 6 ก.ย. 2547 ชนะน็อค นำชัย ทักษิณอีสาน ยก 5 ที่ เวทีมวยราชดำเนิน 
** ธ.ค. 2547 สละแชมป์- แชมป์ ABC เฉพาะกาลรุ่นไลท์ฟลายเวท (2548)
** ชิง, 18 ก.พ. 2548 ชนะ ที.เค.โอ. ดอนดอน จีเมนา (ฟิลิปปินส์) ยก 9 ที่ อิมพีเรียล เวิลด์ ลาดพร้าว 
** ป้องกันแชมป์ครั้งที่ 1, 10 มิ.ย. 2548 ชนะคะแนน จูน อีราแฮม (ฟิลิปปินส์) ที่ อิมพีเรียล เวิลด์ ลาดพร้าว 
** ป้องกันแชมป์ครั้งที่ 2, 31 ส.ค. 2548 ชนะคะแนน จูน อาร์ลอส (ฟิลิปปินส์) ที่ อิมพีเรียล เวิลด์ ลาดพร้าว

**อ้างอิง**
  สถิติการชก date=2015-04-02 
หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:นักมวยจากจังหวัดสุราษฎร์ธานี
หมวดหมู่:แชมป์ PABA
หมวดหมู่:แชมป์ ABCO
หมวดหมู่:นักมวยสากลสมัครเล่นชาวไทย

คือนักมวยสากลชาวไทยที่ชกมวยหรือเคยชกมวยในแบบมวยสากลสมัครเล่น
หมวดหมู่:นักมวยสากลสมัครเล่น
มวยสากลสมัครเล่นชาวไทย
แยกพลับพลาไชย

แยกพลับพลาไชย เป็นทางห้าแยกจุดตัดถนนพลับพลาไชย กับถนนหลวงและถนนไมตรีจิตต์ ในพื้นที่แขวงวัดเทพศิรินทร์และแขวงป้อมปราบ เขตป้อมปราบศัตรูพ่าย กรุงเทพมหานคร เป็นย่านชาวไทยเชื้อสายจีนในกรุงเทพฯ ที่ต่อเนื่องกับย่านถนนเยาวราชและถนนเจริญกรุง บริเวณทางแยกมีร้านข้าวหน้าไก่ ก๋วยเตี๋ยวคั่วไก่ และภัตตาคารอาหารจีนที่ขึ้นชื่อหลายแห่ง

**ประวัติศาสตร์การจลาจล**
เมื่อปี พ.ศ. 2517 ได้เกิดเหตุจลาจลที่ห้าแยกพลับพลาไชย บานปลายถึง 4 วัน มีผู้เสียชีวิต 26 ศพและบาดเจ็บอีกจำนวนมาก ซึ่งเหตุเกิดขึ้นเมื่อวันที่ 3 กรกฎาคม เจ้าหน้าที่ตำรวจสถานีตำรวจนครบาลพลับพลาไชยได้ทำการจับกุมคนขับรถแท็กซี่ชื่อ นายพูน ล่ำลือประเสริฐ ในข้อหาจอดรถในที่ห้ามจอด แต่เจ้าตัวไม่ยอมให้จับพร้อมกับตะโกนว่า ตำรวจทำร้าย เจ้าหน้าที่ได้ควบคุมตัวไปไว้ที่สถานีตำรวจ จากเหตุนี้ทำให้ผู้คนที่ไม่ทราบเรื่องได้รวมตัวกันล้อมสถานีตำรวจไว้และก่อการจลาจลขึ้น โดยมีการยิงปืนใส่เจ้าหน้าที่ตำรวจด้วย
เหตุการณ์ต่อเนื่องถึงวันต่อมา คือ วันที่ 4 กรกฎาคม ก็ไม่สงบและรุนแรงขึ้น จนในเวลา 23.00 น. รัฐบาลโดย นายสัญญา ธรรมศักดิ์ นายกรัฐมนตรีและพลตำรวจตรี อรรถสิทธิ์ สิทธิสุนทร รัฐมนตรีว่าการกระทรวงมหาดไทย ประกาศสถานการณ์ฉุกเฉินและให้ทหารทำการปราบปราม เหตุการณ์มาสงบในวันที่ 7 กรกฎาคม มีผู้เสียชีวิตทั้งหมด 27 ศพ บาดเจ็บ 120 คนและรัฐบาลยกเลิกประกาศสถานการณ์ฉุกเฉินในวันที่ 9 กรกฎาคม เวลา 6.00 น.

**อ้างอิง**

**แหล่งข้อมูลอื่น**
 หนังสือและบทความ
** Wasana Wongsurawat. (2009). From Yaowaraj to Plabplachai: The Thai State and Ethnic Chinese in Thailand during the Cold War. in Dynamics of the Cold War in Asia: Ideology, Identity, and Culture. edited by Tuong Vu and Wasana Wongsurawat. pp. 165-185. New York: Palgrave Macmillan.
พลับพลาไชย
พลับพลาไชย
ชุดตัวอักษรแนบาทีอา

ตัวอย่างอักษรแนบาทีอา
ชุดตัวอักษรแนบาทีอา เป็นชุดของตัวอักษรไร้สระที่ใช้โดยแนบาทีอาในศตวรรษที่ 2 ก่อนคริสต์ศักราช โดยจารึกสำคัญถูกพบที่เปตรา (ปัจจุบันอยู่ในประเทศจอร์แดน), คาบสมุทรไซนาย (ปัจจุบันเป็นส่วนหนึ่งของประเทศอียิปต์) และแหล่งโบราณคดีอื่น ๆ เช่น อัฟดัต (ปัจจุบันอยู่ในประเทศอิสราเอล) และมะดาอินศอเลียะห์ในประเทศซาอุดีอาระเบีย

**ประวัติ**
อักษรนี้สืบทอดมาจากชุดตัวอักษรแอราเมอิก โดยรูปแบบโค้งมนของอักษรแนบาทีอาทำให้ถูกพัฒนาเป็นอักษรอาหรับในคริสต์ศตวรรษที่ 4 
แผ่นหินที่มีอักษรแนบาทีอา

**เปรียบเทียบอักษร**

**ยูนิโคด**
อักษรแนบาทีอา (U+10880-U+108AF) ถูกเพิ่มในยูนิโคดเมื่อเดือนมิถุนายน ค.ศ.2014 ในรุ่น 7.0.

**ดูเพิ่ม**
 อักษรอาระเบียใต้

**อ้างอิง**
  อักษรแนบาทีอา
หมวดหมู่:อักษรไร้สระ
หมวดหมู่:ระบบอักษรเซมิติก
หมวดหมู่:ระบบอักษรที่สูญพันธ์
หมวดหมู่:Scripts encoded in Unicode 7.0
หมวดหมู่:อักษรโบราณ
วิกิพีเดีย:การเปลี่ยนแปลงในวิกิพีเดียภาษาไทยเชิงเทคนิค

การเปลี่ยนแปลงในวิกิพีเดียภาษาไทยเชิงเทคนิค (ชื่อชั่วคราว) หน้านี้เป็นหน้าโครงการสำหรับรวบรวมการเปลี่ยนแปลงที่เกิดขึ้นทางเทคนิคในวิกิพีเดียภาษาไทย  เพื่อเป็นการสรุปการเปลี่ยนแปลงที่เกิดขึ้น สำหรับนักเขียนเก่าที่ไม่ได้แวะเข้ามาในวิกิพีเดียช่วงเวลาหนึ่ง และสามารถเข้าใจถึงการเปลี่ยนแปลงในช่วงเวลาที่ผ่านมา

**ลำดับเหตุการณ์**
(เรียงจากใหม่ไปเก่าจากบนลงล่าง)

**พ.ศ. 2550**
 มิถุนายน 2550 
** เริ่มมีบังคับให้ผู้ใช้ไม่ล็อกอินต้องทำการดูตัวอย่าง (preview) ก่อนทำการเซฟ
** เริ่มใช้การบังคับให้ผู้อัปโหลดภาพ ต้องเขียนแหล่งที่มา ผ่านป้าย ไม่มีแหล่งที่มา- พฤษภาคม 2550 - กลุ่มชื่อ Wikipedia ได้ถูกเปลี่ยนเป็น วิกิพีเดีย และ คุยเรื่องWikipedia, พูดคุย:วิกิพีเดีย ได้เปลี่ยนเป็น คุยเรื่องวิกิพีเดีย แทน

**พ.ศ. 2549**
 พ.ย. 2549 - คำสั่งในการสร้างหมวดหมู่ ถูกเปลี่ยนจาก Category --> หมวดหมู่ ทั้งหมด- พ.ย. 2549 - ทดลองใช้การเว้นย่อหน้าในวิกิพีเดีย โดยย่อเข้ามาในแต่ละย่อหน้า ผ่าน CSS ใน - ก.ย. 2549 - หมวดหมู่ บุคคลในแต่ละประเทศ ถูกเปลี่ยนจาก บุคคล เป็นชาว ตามความเห็นในสภากาแฟ ในช่วงเดือน สิงหาคม 2549 เช่น 
** บุคคลไทย --> ชาวไทย
** บุคคลจีน --> ชาวจีน- ก.ค. 2549 - คำสั่งในการใส่หมวดหมู่ รองรับการทำงานในภาษาไทย โดยสามารถใช้คำสั่ง - ก.ค. 2549 - เนมสเปซเกือบทั้งหมดยกเว้น "Wikipedia" ถูกเปลี่ยนเป็นภาษาไทย จากทาง meta.wikimedia.org เช่น 
** template --> แม่แบบ
** Mediawiki-->มีเดียวิกิ- 2549 - มีคำสั่งการล็อกหน้าสำหรับผู้ใช้ที่ลงทะเบียนเพิ่มขึ้นมา ซึ่งจากเดิมการล็อกหน้าจะแก้ไขได้เฉพาะผู้ดูแลระบบเท่านั้น

**พ.ศ. 2548**
 ตำแหน่งของ  ถูกย้ายไปไว้ระหว่าง หมวดหมู่ และ ลิงก์ข้ามภาษา เพื่อให้หมวดหมู่ของโครงปรากฏเป็นลำดับสุดท้าย ซึ่งจากเดิม โครง วางอยู่เหนือหมวดหมู่และแสดงผลอยู่หน้าสุด- ตำแหน่งของ  ถูกย้ายจากด้านบนสุดของหน้า เป็นด้านล่างสุดต่อท้ายส่วนหมวดหมู่ เพื่อให้ผู้อ่านได้เห็นป้ายภายหลังจากที่อ่านบทความจบ แทนที่จากเดิมให้เห็นป้ายโครงก่อนเริ่มอ่านบทความ

**ดูเพิ่ม**
 วิกิพีเดียภาษาไทย
การเปลี่ยนแปลงในวิกิพีเดียภาษาไทยเชิงเทคนิค
รหัสท่าอากาศยาน IATA

ไฟล์:URAluggage.jpg|thumb|upright|ป้ายสัมภาระสำหรับเที่ยวบินที่มุ่งหน้าไปยังท่าอากาศยานออรัล อัค โซล ซึ่งมี รหัสท่าอากาศยาน IATA คือ "URA"
รหัสท่าอากาศยาน IATA (IATA airport code) เป็นรหัสของสนามบินทั่วโลก เขียนแทนด้วยตัวอักษรละติน 3 ตัวอักษร โดยกำหนดโดย สมาคมขนส่งทางอากาศระหว่างประเทศ (IATA) โดยรหัสสนามบินนี้จะถูกใช้งานโดยทั่วไป รวมถึงปรากฏในตั๋วเครื่องบิน ป้ายติดประเป๋าเดินทาง
นอกจากรหัสของ IATA แล้วในปัจจุบัน รหัสสนามบิน ICAO ได้เริ่มมีการนิยมใช้มากขึ้น โดยมีลักษณะเป็นรหัส 4 ตัวอักษร กำหนดโดย องค์การการบินพลเรือนระหว่างประเทศ (ICAO) ซึ่งมีการใช้ในฐานข้อมูลจีพีเอส และการติดตามข้อมูลต่างๆ ในสนามบิน สาเหตุที่ใช้รหัส 4 หลัก แทนแบบเดิมที่ใช้ 3 หลัก เพื่อหลีกเลี่ยงรหัสสามหลักที่ใช้ในระบบอื่น ในปัจจุบันเอกสารทางการบินในประเทศแคนาดา ได้ยกเลิกการใช้ รหัสของ IATA แล้ว
หมวดหมู่:มาตรฐาน
หมวดหมู่:ท่าอากาศยาน
ประพันธ์ นัยโกวิท

ประพันธ์  นัยโกวิท (เกิด 20 กุมภาพันธ์ พ.ศ. 2490 - 3 สิงหาคม พ.ศ. 2567) อดีตกรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) อดีตรองอัยการสูงสุด  อดีตกรรมการการเลือกตั้ง รับผิดชอบงานด้านการบริหารการเลือกตั้ง เคยได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550 ภายหลังปี 2560 นายประพันธ์ นัยโกวิท ได้รับการแต่งตั้งให้เป็นกรรมการในคณะกรรมการพัฒนากฏหมาย สำนักงานคณะกรรมการกฤษฎีกา และครั้งหนึ่ง เคยได้รับเกียรติอย่างสูงสุดในชีวิตในการถวายงานสอนหนังสือสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา เมื่อครั้งพระองค์ทรงเตรียมสอบเนติบัณฑิตไทย 
ชีวิตส่วนตัว นายประพันธ์ นัยโกวิท สมรสกับนางพิมพ์ใจ นัยโกวิท มีบุตรและธิดา 4 คน คือ 1) รองศาสตราจารย์ (พิเศษ) ดร.ธนวุฒิ นัยโกวิท 2) ดร. ปิยวัฒน์ นัยโกวิท 3) นางสาวพิมพ์นภา นัยโกวิท 4) นางสาวธิดาพันธ์ นัยโกวิท

**ประวัติการศึกษา**
โรงเรียนสารสิทธิ์พิทยาลัย
*นิติศาสตรบัณฑิต (เกียรตินิยม) มหาวิทยาลัยธรรมศาสตร์
*เนติบัณฑิตไทย
*Master of Laws, Tulane University, ประเทศสหรัฐอเมริกา
การอบรมพิเศษ - หลักสูตรอัยการจังหวัด รุ่นที่ 1- หลักสูตร The Prevention of Crime and the Treatment of Offenders จากสถาบัน UNAFEI ประเทศญี่ปุ่น- หลักสูตรนักบริหารงานยุติธรรมระดับสูง รุ่นที่ 1  สำนักงานอัยการสูงสุด- หลักสูตรวิทยาลัยป้องกันราชอาณาจักร รุ่นที่ 388- หลักสูตรสถาบันพระปกเกล้า รุ่นที่ 5

**ประวัติการทำงาน**
2514  อัยการผู้ช่วย กองคดี กรมอัยการ
*2515  อัยการจังหวัดผู้ช่วย จังหวัดอุบลราชธานี
*2524  อัยการจังหวัดประจำศาลแขวงอุบลราชธานี
*2525  อัยการจังหวัดกาฬสินธุ์
*2526  อัยการจังหวัดนครราชสีมา
*2528  อัยการพิเศษประจำกรม กองที่ปรึกษา
*2538  อธิบดีอัยการฝ่ายคณะกรรมการอัยการ และเลขานุการ ก.อ.
*2540  อธิบดีอัยการฝ่ายคดีเศรษฐกิจและทรัพยากร
*2541  อธิบดีอัยการฝ่ายคดีทรัพย์สินทางปัญญาและการค้าระหว่างประเทศ
*2542  อธิบดีอัยการฝ่ายต่างประเทศ
*2543  อธิบดีอัยการฝ่ายคดีอัยการสูงสุด
*2544  รองอัยการสูงสุด
*2549  คณะกรรมการเลือกตั้ง ด้านการบริหารการเลือกตั้ง
*2550  กรรมาธิการยกร่างรัฐธรรมนูญ พ.ศ. 2550 และสมาชิกสภาร่างรัฐธรรมนูญ
*2558  กรรมการในคณะกรรมการร่างรัฐธรรมนูญแห่งราชอาณาจักรไทย พ.ศ. 2560

**เครื่องราชอิสริยาภรณ์**

**ราชการพิเศษ**

*กรรมการ และประธานกรรมการตรวจสอบการทางพิเศษแห่งประเทศไทย
*กรรมการ และกรรมการตรวจสอบบริษัท ปตท. จำกัด(มหาชน)
*กรรมการผู้ทรงคุณวุฒิ คณะกรรมการคุ้มครองผู้บริโภค
*กรรมการกฤษฎีกา สำนักงานคณะกรรมการกฤษฎีกา
*กรรมการ เนติบัณฑิตยสภา

**อ้างอิง**

**แหล่งข้อมูลอื่น**
 ฐานข้อมูลdate=2006-08-28 
2567
หมวดหมู่:กรรมการการเลือกตั้งไทย
หมวดหมู่:ข้าราชการฝ่ายอัยการชาวไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:สามัญสมาชิกเนติบัณฑิตยสภา
หมวดหมู่:บุคคลที่ยังมีชีวิตอยู่
หมวดหมู่:สมาชิกสภาร่างรัฐธรรมนูญไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากโรงเรียนสารสิทธิ์พิทยาลัย
สมชัย จึงประเสริฐ

สมชัย จึงประเสริฐ เกิดวันที่ 26 กุมภาพันธ์ พ.ศ. 2490 อดีตกรรมการการเลือกตั้ง รับผิดชอบงานด้านสืบสวนสอบสวน
อดีตดำรงตำแหน่งเป็นผู้พิพากษาหัวหน้าคณะในศาลฎีกา จบนิติศาสตร์บัณฑิต มหาวิทยาลัยธรรมศาสตร์ และจบเนติบัณฑิตไทย เคยเป็นผู้พิพากษาศาลฎีกา ผู้พิพากษาหัวหน้าแผนกคดีเยาวชนและครอบครัวในศาลอุทธรณ์ภาค 3 อธิบดีผู้พิพากษาภาค 7 และอธิบดีผู้พิพากษาภาค 9 เคยพิจารณาคดีเลือกตั้งสมาชิกสภาผู้แทนราษฎรและสมาชิกวุฒิสภาหลายคดี
หลังการเลือกตั้งในปี พ.ศ. 2550 มีข่าวว่าสมชัยมีความเห็นในการพิจารณาใบแดง ใบเหลือง แย้งกับ กกต.อีก 4 คน จึงทำให้มีปัญหาในการทำงาน ซึ่งกล่าวกันว่า สมชัยจะลาออก แต่ได้รับการยืนยันว่า จะขอทำหน้าที่ต่อไป โดยยึดหลักกฎหมายและความถูกต้อง แม้ว่าตนจะเป็นเสียงข้างน้อยก็ตาม

**เครื่องราชอิสริยาภรณ์**

**อ้างอิง**
  ประวัตินายสมชัย จึงประเสริฐ กกต. จากหนังสือพิมพ์ข่าวสด-  สมชัย จึงประเสริฐ ยอมรับอยากลาออกจากตำแหน่ง กกต.fix-attempted=yes -  'วีระ' ยื่นร้องกกต.สอบ'สมชัย จึงประเสริฐ' ทำสำนวน'ยุทธตู้เย็น' รั่ว
หมวดหมู่:นักกฎหมายชาวไทย
หมวดหมู่:ข้าราชการฝ่ายตุลาการชาวไทย
หมวดหมู่:ผู้พิพากษาไทย
หมวดหมู่:สามัญสมาชิกเนติบัณฑิตยสภา
หมวดหมู่:กรรมการการเลือกตั้งไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลที่ยังมีชีวิตอยู่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
สดศรี สัตยธรรม

สดศรี สัตยธรรม อดีตกรรมการการเลือกตั้ง รับผิดชอบงานด้านกิจการพรรคการเมือง อดีตผู้พิพากษาหัวหน้าคณะในศาลฎีกา อดีตสมาชิกพรรคพลังประชารัฐ​​ เกิดเมื่อวันที่ 20 กรกฎาคม พ.ศ. 2489 ที่ย่านตลาดพลู จังหวัดธนบุรี เป็นบุตรสาวคนที่ 12 ของ ขุนเจริญเวชธรรม (เจริญ สัตยธรรม) และปราณี ตุลยพานิช มีพี่น้องทั้งหมด 14 คน  ปัจจุบันพี่น้องส่วนใหญ่ลงหลักปักฐานที่สหรัฐอเมริกา

**ประวัติ**
จบนิติศาสตรบัณฑิต จาก คณะนิติศาสตร์ จุฬาลงกรณ์มหาวิทยาลัย และนิติศาสตรมหาบัณฑิต จาก มหาวิทยาลัยธรรมศาสตร์ เนติบัณฑิต จากสำนักอบรมศึกษากฎหมายแห่งเนติบัณฑิตยสภา เคยเป็นรองอธิบดีผู้พิพากษาศาลเยาวชนและครอบครัวกลาง ประธานแผนกคดีเยาวชนและครอบครัวในศาลอุทธรณ์ภาค 9 ผู้พิพากษาศาลฎีกา ผู้พิพากษาหัวหน้าคณะในศาลฎีกา ผู้พิพากษาพิจารณาคดีชำนัญพิเศษแผนกคดีปกครองของศาลฎีกา เคยได้รับการแต่งตั้งจากประธานศาลฎีกา ให้เป็นผู้พิพากษาพิจารณาคดีตามข้อตกลงเกี่ยวกับการพิจารณาและวินิจฉัยสิทธิ สมัครรับเลือกตั้ง คุณสมบัติ และลักษณะต้องห้ามมิให้ใช้สิทธิสมัครรับเลือกตั้งของผู้สมัครรับเลือกตั้ง ส.ส. และ ส.ว. ในปี พ.ศ. 2547 และ พ.ศ. 2549 ได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550
ในวัยเด็ก สดศรีเคยฝันอยากจะเป็นแอร์โฮสเตส ขณะเรียนอยู่คณะนิติศาสตร์ จุฬาลงกรณ์มหาวิทยาลัย ได้รับเลือกให้เป็นดาวคณะ และได้มีโอกาสรำไทยในงานกิจกรรมอยู่เป็นระยะ ๆ ก่อนจะมาทำงานด้านกฎหมาย เคยทำงานเป็นพนักงานรับฝาก-ถอน ที่เคาน์เตอร์ในธนาคารมาก่อนราว 2 เดือน ก่อนจะย้ายมาทำงานทางด้านกฎหมาย หลังจากสอบเข้าเรียนปริญญาโทที่มหาวิทยาลัยธรรมศาสตร์ได้ เนื่องจากเจ้าตัวอ้างว่าไม่ถนัด 
ชีวิตส่วนตัว สมรสกับ อรุณ น้าประเสริฐ สามีซึ่งเป็นผู้พิพากษาเหมือนกัน ที่พบเจอกันที่จังหวัดนครราชสีมา ระหว่างย้ายไปรับหน้าที่ที่นั่น เมื่ออายุ 29 ปี และมีบุตรทันที โดยขณะตั้งครรภ์มีอาการครรภ์เป็นพิษอย่างรุนแรง มีบุตรสาวเพียงคนเดียว คือ กอนณา สัตยธรรม
ในต้นปี พ.ศ. 2551 สดศรีถูกเว็บไซต์ไฮ-ทักษิณ.เน็ท ซึ่งเป็นเว็บไซต์สนับสนุน ทักษิณ ชินวัตร โจมตีกล่าวหาอย่างรุนแรง และกล่าวหาว่า กอนณา ถูกขอตัวจาก พลเอก สนธิ บุญยรัตกลิน รองนายกรัฐมนตรีให้ไปช่วยงานราชการที่ทำเนียบรัฐบาล แต่สดศรีได้อออกมาปฏิเสธว่าไม่เป็นความจริง

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ประวัตินางสดศรี สัตยธรรม  กกต. จากหนังสือพิมพ์มติชน- หนังสือพิมพ์เดลินิวส์ฉบับวันที่ 13 มกราคม พ.ศ. 2551 
หมวดหมู่:นักกฎหมายชาวไทย
หมวดหมู่:ผู้พิพากษาไทย
หมวดหมู่:สามัญสมาชิกเนติบัณฑิตยสภา
หมวดหมู่:กรรมการการเลือกตั้งไทย
หมวดหมู่:ข้าราชการฝ่ายตุลาการชาวไทย
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลที่ยังมีชีวิตอยู่
หมวดหมู่:สมาชิกสภาร่างรัฐธรรมนูญไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:พรรคพลังประชารัฐ
หมวดหมู่:บุคคลจากเขตธนบุรี
มหาวิทยาลัยพิตต์สเบิร์ก

มหาวิทยาลัยพิตต์สเบิร์ก
มหาวิทยาลัยพิตต์สเบิร์ก (University of Pittsburgh) เป็นมหาวิทยาลัยเอกชน ตั้งอยู่ในเมืองพิตต์สเบิร์ก รัฐเพนซิลเวเนีย ประเทศสหรัฐอเมริกา

**อ้างอิง**

**แหล่งข้อมูลอื่น**
  University of Pittsburgh official website-  Pittsburgh Panthers intercollegiate athletics official website
Further reading-  Documenting Pitt – digital University archive-  List of University and student publications date=2011-05-20 
พิตต์สเบิร์ก
ภูมิสัญลักษณ์

ภูมิสัญลักษณ์ หรือ จุดเด่นในภูมิประเทศ (landmark) หมายความว่า วัตถุเด่นชัดหรือภูมิทัศน์อันเด่นชัดซึ่งเป็นเครื่องชี้ทางหรือเครื่องหมายสถานที่ ต่อมา ใช้หมายถึงอาคารหรือสถานที่ที่มีลักษณะเด่นหรือความสำคัญทางประวัติศาสตร์ วัฒนธรรม หรือสุนทรียภาพ และได้รับการประกาศให้มีความสำคัญเช่นนั้น เรียกว่า "การกำหนดภูมิสัญลักษณ์" (landmark designation) ด้วย

**อ้างอิง**

หมวดหมู่:การเดินเรือ
หมวดหมู่:สถาปัตยกรรม
หมวดหมู่:คำศัพท์ภูมิศาสตร์
หมวดหมู่:เครื่องหมายเดินเรือ
PROJECT EARTH ONLINE

PROJECT EARTH ONLINE เป็น การ์ตูนไทยแนวเกมออนไลน์ ที่เขียนโดย ประจักษ์ จั่นเพ็ชร(Si-O) ตีพิมพ์ในนิตยสารการ์ตูนไทยรายปักษ์นาม SEED! ของ บริษัทฟิวเจอร์เกมเมอร์  ในเครือบริษัท ฟิวเจอร์วิว จำกัด ที่เน้นเนื้อหาไปยังการ์ตูนที่อ้างอิงมาจากเกมออนไลน์เป็นหลัก ช่วงปี 2547 โดยเป็นเรื่องยาวที่โดดเด่นและได้รับความสนใจจากนักอ่านที่สุดเรื่องหนึ่งในฉบับ แต่เนื่องจากเหตุผลทางธุรกิจ ทำให้ทางบริษัทต้องยุติการตีพิมพ์นิตยสาร SEED! ลงในฉบับที่ 24 ปี 2548 จนทำให้การ์ตูนทุกเรื่องในนิตยสารต้องมีการรวบรัดตัดจบเนื้อหาลง
ต่อมาได้มีการออกนิตยสารหัวใหม่ ชื่อว่า Cosmic Comic (2548) โดยลดขนาดของหนังสือลงจาก นิตยสารขนาด A4 ลงมาเป็นพ็อคเก็ตบุ๊ค และนำการ์ตูนหลายๆเรื่องใน SEED! มาสานต่อ ซึ่ง PROJECT EARTH ONLINE ก็ได้ตีพิมพ์ต่อจากที่ลงค้างเอาไว้จนจบภาคลงได้ ก่อนจะออกรวมเล่มมา 3เล่มจบ 
ในเดือน กุมภาพันธ์ พ.ศ. 2550 (ค.ศ. 2007) ได้มีการออกนิตยสาร Manga Bash และ PROJECT EARTH ONLINE ก็ได้ตีพิมพ์ภาคต่อในนิตยสารเล่มนี้ ทว่านิตยสาร มังงะแบช ออกวางตลาดได้แค่ 4 ฉบับก่อนจะหายไปจากแผงทิ้งค้างเนื้อหาเอาไว้เท่านั้น 

**เนื้อเรื่อง**
"ฌาน" เด็กมัธยมต้นที่ถูกรังแกเป็นประจำวันหนึ่งเค้ามีโอกาสได้รับเกม "โปรเจกต์เอิร์ท" มาลองเล่นที่บ้านเพื่อจะหลีกหนีจากความจริงที่ว่า "ตัวเขานั้นอ่อนแอเสียเหลือเกิน" และจากประสบการณ์ต่าง ๆ ภายในเกม และนอกเกมนั่นเองที่ทำให้ฌานเข้มแข็งขึ้นทีละนิด โดยภายในเกมฌานก็ได้พบกับพรรคพวกอีก 3 คนนั่นคือ ลินซ์, จัสคาน และ ไมค์ ที่จะมาร่วมเดินทางไปกับตัวละครในเกมของฌานที่ชื่อว่า "โซล" แต่แล้วฌานก็ไม่สามารถหลีกหนีความจริงที่ว่า "จิตใจเขานั้นอ่อนแอ" ไปได้ เขายังคงแพ้ทั้งโลกความจริงและในเกม แต่ในที่สุดโดยการช่วยเหลือจากเพื่อน ๆ จิตใจของเขาจึงค่อย ๆ แข็งแกร่งขึ้นอีกครั้งหลังจากเกม PROJECT EARTH ONLINE ได้เปิดให้บริการมาได้ช่วงระยะเวลาหนึ่ง ทางผู้ผลิตก็ได้จัดงานเปิดตัวเกมอย่างเป็นทางการ และในครั้งนี้เองที่เพื่อน ๆ ของฌานได้นัดพบตัวจริงกันที่ร้านแมคโดนัล และที่นี่เอง ทุกคนก็จะได้พบกับตัวจริงของกันและกัน 

**แหล่งข้อมูลอื่น**
 นิรวาณ คุระทอง. (2553). ประวัติย่อการ์ตูนไทย. สำนักพิมพ์ LET'S Comic. ISBN 9786169012863- รวมเล่ม Project Earth Online 1-3, ฟิวเจอร์เกมเมอร์.จำกัด- นิตยสาร SEED! เล่ม 1-24
หมวดหมู่:การ์ตูนไทย

**อ้างอิง==
จังหวัดพระสีหนุ

พระสีหนุ (ព្រះសីហនុ) หรือ ซีฮะนุวิลล์ เป็นจังหวัด (ខេត្ត, เขต) ทางตะวันตกเฉียงใต้ของประเทศกัมพูชา ติดต่อกับอ่าวไทย เมืองหลักของจังหวัดมีชื่อว่า พระสีหนุ เป็นเมืองท่าเรือน้ำลึก เป็นสถานที่ท่องเที่ยวชั้นนำของประเทศ และเป็นเมืองที่เติบโตอย่างต่อเนื่อง

**การแบ่งเขตการปกครอง**
จังหวัดพระสีหนุประกอบไปด้วย 3 อำเภอ 1 เทศบาล ได้แก่
หมายเหตุ

**อ้างอิง**

พระสีหนุ
73

73 (เจ็ดสิบสาม) เป็นจำนวนธรรมชาติที่อยู่ถัดจาก 72 (เจ็ดสิบสอง) และอยู่ก่อนหน้า 74 (เจ็ดสิบสี่)

**คำเติมนำหน้า**
 ภาษากรีก - triheptaconta-- ภาษาละติน - triseptraginti-

**ความหมาย**
 73 เป็นเลขอะตอมของ แทนทาลัม

**ในทางคณิตศาสตร์**
หมวดหมู่:จำนวนเต็ม
ทรงกลม n มิติ

ในทางคณิตศาสตร์ ทรงกลม n มิติ หมายถึงทรงกลมในมิติใด ๆ โดยสมการของทรงกลม n มิติ สามารถเขียนได้ในรูปของ  ดังนี้ 


**ปริมาตรของทรงกลม n มิติ**
ปริมาตรของทรงกลม n มิติคือ

เมื่อ  คือ ฟังก์ชันแกมม่า (สำหรับ n ที่เป็นจำนวนคู่ , สำหรับ n ที่เป็นจำนวนคี่  โดยที่  หมายถึง ดับเบิลแฟกทอเรียล)

**ตัวอย่างปริมาตรของทรงกลม n มิติ**
สำหรับค่า n ที่มีค่าไม่มาก ทรงกลม n มิติที่มีรัศมี 1 หน่วย จะมีปริมาตรดังนี้

**ดูเพิ่ม**
 ลูกบาศก์ n มิติ- ทรงกลม
หมวดหมู่:เรขาคณิตหลายมิติ
หมวดหมู่:รูปร่างและรูปทรงเรขาคณิต
หมวดหมู่:ทรงกลม
วิโอลา

วิโอลา เป็นเครื่องดนตรีในตระกูลเครื่องสายที่มีรูปร่างคล้ายไวโอลิน แต่มีขนาดที่ใหญ่กว่า นิยมเล่นในวงออร์เคสตราและวงเครื่องสายซึ่งมีต้นกำเนิดมาจากโลกตะวันตก เป็นหนึ่งในเครื่องดนตรีตระกูลไวโอลิน อันประกอบไปด้วยไวโอลิน วิโอลา เชลโล และดับเบิลเบส โดยวิโอลามีระดับเสียงต่ำกว่าไวโอลิน แต่สูงว่าเชลโลและดับเบิลเบส 

**โครงสร้างวิโอลา**
วิโอลามีโครงสร้างเช่นเดียวกับไวโอลิน ดังนี้- หัววิโอลิน (Scroll) - โพรงลูกบิด (Pegbox) - คอ (Neck) - สะพานวางนิ้ว หรือ ฟิงเกอร์บอร์ด (Fingerboard) - (Upper Bout) - เอว (Waist) - ช่องเสียง (F-holes) - หย่อง (Bridge) - (Lower Bout) - ตัวปรับเสียง (Fine Tuners) - หางปลา (Tailpiece) - ที่รองคาง (Chinrest) 
วิโอล่าจะตั้งสายเป็น C-G-D-A ซึ่งต่ำกว่าไวโอลินที่เป็น G-D-A-E ปัจจุบันวิโอล่าก็ยังคงมีขนาดที่หลากหลายมากที่สุดในบรรดาเครื่องดนตรีในตระกูลเดียวกัน เพื่อให้การสะท้อนเสียงสมบูรณ์แบบเช่นเดียวกับไวโอลิน วิโอล่าจำเป็นต้องลดขนาดความยาวลงอีกครั้งหนึ่ง ผลของการประนีประนอมดังกล่าว ทำให้วิโอล่ามีขนาดความยาวอยู่ที่ 38 ถึง 45 ซม. ทำให้บทบาทของวิโอล่าในฐานะที่เป็นเครื่องดนตรีแสดงเดี่ยว ช้ากว่าไวโอลินและเชลโลซึ่งเป็นเครื่องดนตรีในตระกูลเดียวกัน

**ตัวอย่างเสียงวิโอลา**

**อ้างอิง**
  Pantown.com ช่างทำไวโอลิน
หมวดหมู่:เครื่องสาย
หมวดหมู่:เครื่องดนตรีออร์เคสตรา
ปาล์มซอร์ส

right
ปาล์มซอร์ส เป็นบริษัทที่พัฒนาระบบปฏิบัติการปาล์มโอเอสที่ใช้บนเครื่องพีดีเอ ปาล์มซอร์สเคยเป็นส่วนหนึ่งของปาล์มอิงค์ ที่ปัจจุบันเป็นผู้ผลิตเครื่องพีดีเอทั้งในระบบปาล์มโอเอสและวินโดวส์โมบาย ปัจจุบันปาล์มซอร์สถูกถือครองโดยแอคเซส บริษัทผู้พัฒนาซอฟต์แวร์ของญี่ปุ่น
ระบบปฏิบัติการปาล์มโอเอสได้ใช้บนเครื่องพีดีเอประมาณ 39 ล้านเครื่องที่จำหน่ายตั้งแต่ ค.ศ. 1996 (พ.ศ. 2539) จากผู้ผลิตเครื่องพีดีเอต่าง ๆ เช่นปาล์มอิงค์ ซัมซุง ลีโนโว การ์มิน และ โซนี่ และปาล์มซอร์สยังเป็นผู้พัฒนาโปรแกรมบางส่วนที่ใช้บนระบบปฏิบัติการปาล์มโอเอส โดยในเดือนกันยายน 2549มีซอฟต์แวร์ในระบบปาล์มโอเอสที่จำหน่ายโดยปาล์มเกียร์ ผู้จำหน่ายซอฟต์แวร์บนเครื่องปาล์ม อยู่เป็นจำนวน 30,356 โปรแกรม
ปาล์มซอร์สยังเป็นผู้ถือครองระบบปฏิบัติการบีโอเอส (BeOS) ที่ได้ซื้อมาจากบีอิงค์ใน ค.ศ. 2001 (พ.ศ. 2544)
หมวดหมู่:บริษัทของสหรัฐ
หมวดหมู่:อดีตบริษัทจดทะเบียนในตลาดหลักทรัพย์แนสแด็ก
เชลโล

วิโอลอนเชลโล (violoncello) หรือเรียกทั่วไปว่า เชลโล  (cello) เป็นเครื่องดนตรีประเภทเครื่องสาย นิยมเล่นใน วงออร์เคสตราและ วงเครื่องสาย ซึ่งมีต้นกำเนิดมาจากโลกตะวันตก เป็นหนึ่งในเครื่องดนตรีตระกูลไวโอลิน อันประกอบไปด้วยไวโอลิน, วิโอล่า, เชลโล และ ดับเบิลเบส เชลโลเป็นเครื่องดนตรีประเภทเครื่องสายที่ได้รับความนิยมเช่นเดียวกับไวโอลิน มีโน้ตเพลงที่เขียนไว้สำหรับเชลโลโดยเฉพาะอยู่หลายบทเพลง แต่ไม่ค่อยได้รับความนิยม ถึงอย่างไรก็ตามยังมีการเล่นเชลโลกับดนตรีประเภทแจ๊ส บลูส์ ป๊อป ร็อก  ฯลฯ

**ประวัติ**
เชลโล คือชื่อย่อของ วิโอลอนเชลโล ซึ่งเป็นเครื่องดนตรีในตระกูลเครื่องสายที่มีความโค้งมนเช่นเดียวกับไวโอลินและวิโอล่า ในช่วงเวลาที่ผ่านมา เชลโลมีพัฒนาการของรูปทรงที่หลากหลายกว่าจะเป็นดังเช่นที่เห็นในปัจจุบัน และต้องใช้เวลานานกว่าจะเป็นที่ยอมรับในฐานะเครื่องดนตรีสำหรับการแสดงเดี่ยว 
หลายคนเชื่อว่า เชลโล มีที่มาจากคำว่า Viol ซึ่งเป็นความเข้าใจที่ผิด เชลโลเริ่มปรากฏขึ้นในคริสต์ศตวรรษที่ 16 ในยุคบาโรค จากเครื่องสายในตระกูลไวโอลิน ในขณะที่เครื่องดนตรีต่างๆ ที่มีรูปทรงคล้ายไวโอลินในสมัยนั้นมีแพร่หลายอยู่แล้ว เช่น ซอ Viol และ Rebec แต่ไวโอลินเป็นตระกูลเครื่องสายที่แยกออกมาจากเครื่องดนตรีเหล่านั้น 
ในช่วงหลายศตวรรษที่ผ่านมาเชลโลมีการเปลี่ยนแปลงขนาดมาโดยตลอด แต่องค์ประกอบโดยทั่วไปแล้วแทบจะไม่มีการเปลี่ยนแปลงเลย Antonio Stradivari เป็นช่างทำไวโอลินคนแรกที่กำหนดขนาดมาตรฐานของเชลโลสมัยใหม่ขึ้น เชลโลในยุคก่อนๆ นั้นมีขนาดความยาวประมาณ 80 ซม. ซึ่งไม่สะดวกต่อการเล่นเท่าใดนัก จนกระทั่งในปี ค.ศ. 1707 เขาได้ปรับขนาดเชลโลให้สั้นลงเหลือเพียง 75 ซม. ซึ่งทำให้เล่นได้สะดวกขึ้น

**โครงสร้างเชลโล**
left- หัวเชลโล (Scroll)- ลูกบิด (Peg)- คอ (Neck)- หย่อง (Bridge)- ช่องเสียง (f-holes)- หางปลา (fineTailpiece)- ตัวเชลโล (Body)- เอ็นพิน (Spike)

**อ้างอิง**
  กลุ่มเครื่องสาย date=2006-08-27 -  Pantown.com 
หมวดหมู่:เครื่องสาย
หมวดหมู่:เครื่องดนตรีออร์เคสตรา
ชเลลโ
ดับเบิลเบส

ดับเบิลเบส (Double bass) มีชื่อเรียกหลายชื่อเช่น สตริงเบส (String Bass) คอนทราเบส (Contra Bass) เบสวิโอล (Bass Viol) ดับเบิลเบสเป็นเครื่องดนตรีที่ที่นิยมเล่นใน วงออร์เคสตรา และ วงเครื่องสาย ซึ่งมีต้นกำเนิดมาจากโลกตะวันตก เป็นหนึ่งในเครื่องดนตรีตระกูลไวโอลิน อันประกอบไปด้วยไวโอลิน วิโอล่า เชลโล และ ดับเบิลเบส มีความสูงมาตรฐานประมาณ 74 นิ้ว ดับเบิ้ลเบสเป็นเครื่องดนตรีเพียงชิ้นเดียวที่อาจจะกล่าวได้ว่ามีความสัมพันธ์กับซอวิโอล (Viol) อย่างแท้จริง โดยสืบทอดมาจาก Violone ซอวิโอลขนาดใหญ่ (Big Viol) ซึ่งเล่นในช่วงเสียง 16 ช่วงเสียง (เสียงของมันจะต่ำกว่าโน้ตที่เขียน 1 ช่วงเสียง) 

**นักดับเบิลเบส ที่มีชื่อเสียง**
ที่มีชื่อเสียงที่สุดคือ Concerto Op.3 ซึ่งเขานำออกแสดงครั้งแรกด้วยตัวเองในปี 1905
ส่วนนักดับเบิ้ลเบสคนอื่นๆ ซึ่งทำให้ดับเบิ้ลเบสเป็นที่รู้จัก ได้แก่ นักดับเบิ้ลเบสชาวอังกฤษ เช่น Eugene Cruft, Rodney Slatford และ Duncan Mctier ผู้ซึ่ง Maxwell Davies ได้อุทิศคอนแชร์โตให้กับเขา

**ดับเบิลเบสกับดนตรีแจ๊ส**
อยู่ในศตวรรษที่ 18 ดับเบิ้ลเบสมักจะถูกใช้ในฐานะเครื่องดนตรี 16 ช่วงเสียงในวงเครื่องลม แต่ในปัจจุบันดับเบิ้ลเบสได้รับการยอมรับในฐานะของวงออร์เคสตร้าเครื่องลมและวงดนตรีแจ๊ส วงดนตรีแจ๊สมาตรฐาน 17 ชิ้นในยุคทศวรรษที่ 1930 หรือ 1940 มักจะบรรจุดับเบิ้ลเบสเอาไว้ในวง นอกจากนั้นยังมีแซกโซโฟน เปียโน กีตาร์ เบส และกลอง ปัจจุบันดับเบิ้ลเบสมักจะบรรเลงด้วยเทคนิค Pizzicato แต่บางครั้งจะใช้เทคนิคการตบเบส ซึ่งสายเบสจะไปกระทบกับฟิงเกอร์บอร์ด และขยับจากการเล่นทำนองเพียงอย่างเดียวไปเป็นนักเดี่ยวดับเบิ้ลเบสของดนตรีแจ๊สตามแบบของมันเอง
นักดับเบิ้ลเบสแจ๊สในยุคแรกๆ เช่น John Lindsay และ ‘Pop’ Foster หรือในชื่อจริงคือ (Murphy Foster) ทั้งคู่แสดงอยู่ในวงของ Louis Armstrong ในช่วงทศวรรษที่ 1930 ส่วน Walter Page และ Charles Mingus คือนักดับเบิ้ลเบสที่โดดเด่นในทศวรรษที่ 1940 และนักดับเบิ้ลเบสรุ่นหลังๆ เช่น Ron Carter ประสบความสำเร็จในการใช้ Piccolo bass ขนาดเล็ก และยังได้เขียนตำราการเล่นดับเบิ้ลเบสในแบบแจ๊สขึ้นอีกด้วย
Gary Karr นักดับเบิ้ลเบสชาวอเมริกันซึ่งเกิดในตระกูลนักดับเบิ้ลเบส เขาประสบผลสำเร็จในการเชื่อมโลกดนตรีคลาสสิกและแจ๊สเข้าด้วยกัน ในฐานะนักดนตรีวงออร์เคสตร้าเขาปรากฏตัวร่วมกับวงดนตรีแชมเบอร์ระดับโลกหลายวง แต่ความสนใจของเขาได้ขยายไปสู่การเล่นเบสในบทเพลงร่วมสมัย และทำให้เขาได้รับมอบหมายให้ประพันธ์ผลงานเพลงอีกหลายบท

**อ้างอิง**
 David Chapman. "Historical and Practical Considerations for the Tuning of Double Bass Instruments in Fourths", p.228-229, The Galpin Society Journal, Vol. 56, Love Girls Generation (Jun., 2003), pp. 224–233.
หมวดหมู่:เครื่องสาย
หมวดหมู่:เครื่องดนตรีออร์เคสตรา
หมวดหมู่:ไวโอลิน
บุคคล (แก้ความกำกวม)

บุคคล อาจหมายถึง- บุคคลธรรมดา (natural person) - บุคคลทั่ว ๆ ไป, มนุษย์- นิติบุคคล (legal person, juridical person หรือ juristic person) - สิ่งที่กฎหมายสมมุติให้เป็นบุคคล เช่น บริษัท, มูลนิธิ ฯลฯ
หมวดหมู่:บุคคล
นิติบุคคล

คำสำคัญ "นิติบุคคล" อาจหมายถึง- นิติบุคคลเอกชน - นิติบุคคลตามกฎหมายเอกชน เช่น บรรดาองค์กรต่าง ๆ ที่จดทะเบียนเป็นนิติบุคคลตามกฎหมายแพ่ง- นิติบุคคลมหาชน - นิติบุคคลตามกฎหมายมหาชน เช่น หน่วยงานต่าง ๆ ของรัฐที่มีกฎหมายกำหนดให้เป็นนิติบุคคล
ชาติ เกียรติเพชร

ชาติ เกียรติเพชร หรือนายสุริยา สมีแจ้ง เป็นชาวจังหวัดขอนแก่น เกิดเมื่อ 28 มิถุนายน พ.ศ. 2518 สถิติการชก 7 ครั้ง ชนะ 5 (น็อค 4) แพ้ 2

**ชกมวยไทย**
ชาติเริ่มชกมวยไทยตั้งแต่อายุ 8 ขวบขึ้นชกที่เวทีมวยแถวบ้านเกิดหลายครั้ง จึงเข้ามาชกมวยไทยในกรุงเทพฯโดยอยู่ในสังกัดของชุ้น เกียรติเพชร ใช้ชื่อ มนต์สวรรค์ ลูกคลองจั่น หันมาชกมวยสากลครั้งแรกเมื่อ พ.ศ. 2539 ชกชนะน็อคคู่ชกสามครั้งรวด จัดเป็นมวยหมัดหนักคนหนึ่ง

**เกือบได้ชิง**
ในช่วงนั้นมีข่าวออกมาเรื่อย ๆ ว่าริคาร์โด โลเปซ แชมป์โลกรุ่นสตรอเวท WBC เตรียมจะเลื่อนรุ่น สหสมภพ ศรีสมวงศ์จึงคัดเลือกนักมวยในสังกัดเพื่อผลักดันให้เป็นรองแชมป์โลกอันดับสูง รอชิงแชมป์ที่ว่าง ชาติถูกประกบคู่ให้เจอกับพยัคฆ์ นครหลวงโปรโมชั่น เมื่อเดือนพฤศจิกายน พ.ศ. 2540 ผลการชกปรากฏว่าชาติเป็นฝ่ายแพ้คะแนนเพราะสู้ชั้นเชิงไม่ได้ แต่ก็ชกพยัคฆ์ลงไปให้กรรมการนับแปดถึงสองครั้ง อย่างไรก็ตาม โลเปซไม่ได้สละแชมป์ตามที่ใคร ๆ คาดไว้ และพยัคฆ์ก็แขวนนวมไป ไม่ได้ขึ้นชกอีกเลย (ต่อมามีการจัดชิงแชมป์เฉพาะกาลรุ่นสตรอเวท WBC ในเดือนสิงหาคม พ.ศ. 2541 วันดี จ.เจริญได้ไปชิงแชมป์ที่ว่าง ชนะคะแนน ร็อคกี้ หลิน ได้ครองแชมป์ จนโลเปซสละแชมป์ใน พ.ศ. 2542 วันดีจึงได้เป็นแชมป์โลกตัวจริงแทน)

**เป็นมวยแทน**
หลังจากชกแพ้พยัคฆ์ ชาติหยุดชกมวยสากล หันไปชกมวยไทยอย่างเดียว จนกระทั่งสมาน ส.จาตุรงค์เสียแชมป์โลกให้ โย ซัมชอย มีการคัดเลือกนักมวยไปชิงแชมป์โลกตามสัญญาออปชั่นแรก ซึ่งผลการชกปรากฏว่าพงษ์ศักดิ์เล็ก ศิษย์คนองศักดิ์ ชนะน็อค ฤทธิชัย เกียรติประภัสร์ ยก 3 แต่ทางฝ่ายของ โย ซัมชอยปฏิเสธไม่ยอมป้องกันตำแหน่งกับพงษ์ศักดิ์เล็กเพราะเห็นว่าอันตรายเกินไป สหสมภพจึงจัดให้มีการคัดเลือกนักมวยอีกครั้ง ชาติได้รับเลือกให้ขึ้นชกตัดเชือกกับหลักชัย เดชากุล ปรากฏว่า ชาติ ชนะคะแนน ได้ไปชิงแชมป์โลก
กำหนดการชกมีการเลื่อนออกไปหลายครั้ง ในท่สุดได้กำหนดเป็นวันที่ 17 มิถุนายน พ.ศ. 2543 ผลการชกเป็นไปตามที่คาด ชาติสู้ความแข็งแกร่งของโย ซัมแชไม่ได้เป็นฝ่ายแพ้น็อคในยกที่ 5 หลังจากนั้นชาติไม่ได้ขึ้นชกมวยสากลอีกเลย คงชกแต่มวยไทยเพียงอย่างเดียว

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลท์ฟลายเวท WBC เมื่อ 17 มิ.ย. 2543 แพ้น็อค ชอย โยซัม (เกาหลีใต้) ยก 5 ที่ โซล, เกาหลีใต้

**อ้างอิง**
 ชายพจน์. มวยดังไทยแลนด์: ชาติ เกียรติเพชร ชวดแชมเปี้ยนโลกที่เกาหลี. นิตยสารมวยโลก. ฉบับที่ 1182 พฤษภาคม 2550 หน้า 40 -41-  สถิติการชก
หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:นักมวยจากจังหวัดขอนแก่น
หมวดหมู่:ชาวมองโกเลีย

มองโกเลีย
หมวดหมู่:ประเทศมองโกเลีย
หมวดหมู่:ชาวเอเชีย
หมวดหมู่:ชาวเอเชียตะวันออก
หมวดหมู่:มองโกล
ป็อป (แก้ความกำกวม)

ป็อป หรือ พ็อป หรือ ป๊อป (pop) สามารถหมายถึง- ดนตรีป็อป (pop music) หรือ เพลงป็อป (pop song) เป็นเพลงที่แต่งขึ้นในลักษณะตามสมัยนิยม
** เจ-ป็อป ดนตรีป็อปของญี่ปุ่น- วัฒนธรรมสมัยนิยม (pop culture) วัฒนธรรมที่เป็นที่นิยมของผู้คนในช่วงเวลานั้นๆ - ศิลปะสมัยนิยม หรือ ป็อปอาร์ต (pop art) ศิลปกรรม จิตรกรรม ที่เกิดขึ้นตามสมัยนิยม- พีโอพี (P.O.P) เป็นวงดนตรีสังกัดเบเกอรี่มิวสิค- Post Office Protocol (POP) โพรโทคอลมาตรฐานบนอินเทอร์เน็ต - ป็อป ชื่อตัวละครหลักในเรื่อง ไดตะลุยแดนเวทมนตร์- ในภาษาอังกฤษ pop เป็นภาษาพูดหมายถึง น้ำอัดลม - ป็อป (ภาษาปาก) เป็นที่นิยม (ดู popular)- ป็อป นักร้องนำวง แคลอรี บลาห์ บลาห์สังกัดค่ายแกรมมี่- ป็อป ศุภสิทธิ์ ชินวินิจกุล นักแสดงนำจากภาพยนตร์เรื่อง ม.3 ปี 4 เรารักนาย ของค่ายอาวอง- ป๊อป แชนแนล (POP Channel) หรือ ป๊อปไลฟ์ สถานีโทรทัศน์ดนตรีของ ไลฟ์ ทีวี- อารียา สิริโสภา (ป็อป) นักแสดง และอดีตนางสาวไทย- โสภณ ศรีสกุล (ป็อป) พิธีกรและนักแสดง- จักรรินทร์ ดวงมณีรัตนชัย (ป็อป) มือกีตาร์วงหิน เหล็ก ไฟและเดอะ ซัน
หรืออาจจะสะกดผิดจากคำที่มีเสียงอ่านคล้ายกัน- ปอบ หรือ ผีปอบ เป็นผีจำพวกหนึ่งที่เล่าต่อกันมาในตำนานพื้นบ้านของไทย
พายุไต้ฝุ่น

พายุไต้ฝุ่น 3 ลูก ขณะที่กำลังเคลื่อนตัวอยู่เหนือมหาสมุทรแปซิฟิกตะวันตกเมื่อวันที่ 7 สิงหาคม พ.ศ. 2549 พายุไต้ฝุ่นมาเรีย (ด้านขวาล่าง) พายุโซนร้อนกำลังแรงบบพา (ด้านซ้าย) และพายุไต้ฝุ่นซาวมาย (ด้านขวาบน)
พายุไต้ฝุ่น เป็นพายุหมุนเขตร้อนความเร็วลมสูงสุด ซึ่งก่อตัวขึ้นทางตะวันตกเฉียงเหนือของมหาสมุทรแปซิฟิกระหว่างเส้นเมริเดียนที่ 180 องศา ถึงเส้นเมริเดียนที่ 100 องศาตะวันออก ซึ่งภูมิภาคนี้ถูกตั้งชื่อว่า "แอ่งแปซิฟิกตะวันตกเฉียงเหนือ" สำหรับจุดประสงค์เกี่ยวกับองค์กร มหาสมุทรแปซิฟิกตอนเหนือถูกแบ่งออกเป็น 3 เขต ได้แก่ ทางตะวันออก (ทวีปอเมริกาเหนือจนถึงเส้นเมริเดียนที่ 140 องศาตะวันตก) ตอนกลาง (เส้นเมริเดียนที่ 140 องศาตะวันตก ถึงเส้นเมริเดียนที่ 180 องศา) และทางตะวันตก (เส้นเมริเดียนที่ 180 องศา ถึงเส้นเมริเดียนที่ 100 องศาตะวันออก) ปรากฏการณ์พายุแบบเดียวกันที่เกิดขึ้นในมหาสมุทรแปซิฟิกเหนือทางตะวันออกจะถูกเรียกว่า พายุเฮอร์ริเคน และพายุหมุนเขตร้อนที่กำลังเคลื่อนตัวไปยังมหาสมุทรแปซิฟิกทางตะวันตกจะถูกเรียกว่า พายุไต้ฝุ่น ศูนย์อุตุนิยมวิทยาชำนัญพิเศษประจำภูมิภาค (RSMC) ซึ่งมีหน้าที่พยากรณ์การเกิดพายุหมุนเขตร้อนตั้งอยู่ในประเทศญี่ปุ่น และศูนย์เตือนภัยพายุหมุนเขตร้อนอื่น ๆ ทางตะวันตกเฉียงเหนือของมหาสมุทรแปซิฟิกตั้งอยู่ในโฮโนลูลู คือ ศูนย์เตือนไต้ฝุ่นร่วม (JTWC) ประเทศฟิลิปปินส์ และฮ่องกง ขณะที่ศูนย์อุตุนิยมวิทยาชำนัญพิเศษประจำภูมิภาค (RSMC) ได้ตั้งชื่อในแต่ละระบบ และตัวรายชื่อหลักนั้นเป็นความร่วมมือกันระหว่าง 18 ประเทศ รวมทั้งสหรัฐ ซึ่งประเทศเหล่านี้ได้รับผลกระทบจากพายุไต้ฝุ่นทุกปี  
ในมหาสมุทรแปซิฟิกตะวันตกเฉียงเหนือ พายุไต้ฝุ่นไม่มีการกำหนดฤดูกาลอย่างเป็นทางการเพราะพายุไต้ฝุ่นก่อตัวขึ้นตลอดทั้งปี เช่นเดียวกับพายุหมุนเขตร้อนทั่วไป ปัจจัยที่ทำให้พายุไต้ฝุ่นก่อตัว และมีความเร็วเพิ่มขึ้นนั้นมี 6 ประการ ได้แก่ อุณหภูมิพื้นผิวน้ำทะเลที่อุ่นเพียงพอ ความไม่แน่นอนของสภาพอากาศ ระดับความชื้นสัมพัทธ์สูงในชั้นโทรโพสเฟียร์ระดับล่างถึงระดับกลาง แรงโคริโอลิสที่มากพอที่จะสร้างศูนย์ความดันอากาศต่ำ การรบกวนหรือจุดรวมระดับต่ำที่มีอยู่แล้ว และการเปลี่ยนแปลงความเร็วลมหรือทิศทางของลมในระยะสั้น ๆ พายุไต้ฝุ่นส่วนมากก่อตัวขึ้นระหว่างเดือนมิถุนายน และเดือนพฤศจิกายน ขณะที่พายุหมุนเขตร้อนก่อตัวขึ้นอย่างน้อยก็ระหว่างเดือนธันวาคม และเดือนพฤษภาคม โดยเฉลี่ยแล้ว มหาสมุทรแปซิฟิกตะวันตกเฉียงเหนือเป็นบริเวณที่เกิดพายุหมุนเขตร้อนบ่อยครั้งที่สุด และรุนแรงที่สุดในโลก เช่น เดียวกับแอ่งอื่น ๆ พายุจะถูกนำทางโดยสันความกดอากาศสูงเหนือเขตร้อนไปทางทิศตะวันตกหรือทางทิศตะวันตกเฉียงเหนือ และมีบางลูกที่ย้อนกลับมาใกล้ทางทิศตะวันออกของประเทศญี่ปุ่น ประเทศฟิลิปปินส์ได้รับผลกระทบอย่างรุนแรงจากการพัดขึ้นฝั่ง ประเทศจีนหรือประเทศญี่ปุ่นได้รับผลกระทบน้อยกว่าบ้าง พายุไต้ฝุ่นที่สร้างความเสียหายมากที่สุดในประวัติศาสตร์ได้พัดเข้าถล่มประเทศจีน ทางตอนใต้ของประเทศจีนมีการบันทึกผลกระทบของพายุไต้ฝุ่นที่ยาวนานที่สุด ซึ่งสามารถย้อนหลังไปได้นับ 1,000 ปี ผ่านเอกสารในหอจดหมายเหตุ ประเทศไต้หวันเคยประสบกับพายุไต้ฝุ่นที่มีฝนตกหนักมากที่สุดเท่าที่เคยบันทึกมาในแอ่งพายุหมุนเขตร้อนแปซิฟิกตะวันตกเฉียงเหนือ

**อ้างอิง**

**แหล่งข้อมูลอื่น**
  พายุหมุนเขตร้อนระบบดิจิทัล (Digital Typhoon)-  กรมอุตุนิยมวิทยาญี่ปุ่น (JMA)-  กรมอุตุนิยมวิทยาไทย (TMD)-  กรมอุตนิยมวิทยาวิทยาจีน (CMA)-  กรมอุตุนิยมวิทยาเกาหลี (KMA)-  ศูนย์เตือนไต้ฝุ่นร่วม date=2020-08-09  (JTWC)-  หอสังเกตการณ์ฮ่องกง (HKO)
หมวดหมู่:สภาพอากาศ
หมวดหมู่:อุตุนิยมวิทยาพายุหมุนเขตร้อน
หมวดหมู่:พายุหมุนเขตร้อน
ชาวอเมริกันเชื้อสายแอฟริกา

ไฟล์:AfricanAmericans2.jpg|thumb|ชาวอเมริกันเชื้อสายแอฟริกาที่มีชื่อเสียง แถวบน:ดับเบิลยู. อี. บี. ดู บอยส์ • มาร์ติน ลูเธอร์ คิง จูเนียร์ • เอดเวิร์ด บรูกแถวล่าง:มัลคอล์ม เอกซ์ • โรซา พรากส์ • ซอเยอร์เนอร์ ทรูธ
ในสหรัฐ คำว่า ชาวอเมริกันเชื้อสายแอฟริกา (African-American, Afro-American) ภาษาปากว่า ชาวอเมริกันผิวดำ หรือ นิโกร (Black American) เป็นชื่อเรียกของคนที่มีผิวสีดำแตกต่างจากคนอเมริกันที่มีผิวขาว โดยต้นกำเนิดของคนผิวสีส่วนใหญ่แล้วจะเริ่มมาจากทวีปแอฟริกา แต่เนื่องจากเหตุการณ์การล่าอาณานิคมและธุรกิจการค้าทาส ทำให้ผู้คนเหล่านี้ถูกพาเข้ามาอยู่ในสหรัฐเป็นจำนวนมาก ในอดีต สหรัฐมีปัญหาการเหยียดสีผิวอย่างรุนแรง แต่ในปัจจุบันนี้ทุกคนได้รับการยอมรับในสังคมมากขึ้น วัฒนธรรมของคนดำนั้นได้แพร่หลายและเป็นที่ยอมรับมากขึ้นทั่วโลก โดยเฉพาะอย่างยิ่งทางด้านดนตรี รวมทั้งการแต่งกายและการกีฬา

**อ้างอิง**
หมวดหมู่:สหรัฐ
หมวดหมู่:ชาวอเมริกันเชื้อสายแอฟริกา
แม่มดน้อยน้อย

แม่มดน้อยน้อย (タッジー・マッジー) เป็นการ์ตูนแนวโชโจะ แต่งโดยมิยูกิ ยามากุจิ ตีพิมพ์ฉบับภาษาไทยครั้งแรกตั้งแต่ปี พ.ศ. 2537 เป็นการ์ตูนในยุคลิขสิทธิ์ช่วงแรกๆ สมัยที่ยังมีการเขียนคำนำทักทายผู้อ่านที่หน้าแรก เป็นการ์ตูนโชโจะแนวแฟนตาซีทีมีภูต แม่มด และดินแดนเทพนิยาย แต่อยู่ในยุคสมัยปัจจุบัน ถือว่าเป็นการ์ตูนผู้หญิงในดวงใจของหลายๆ คนในยุคนั้นเรื่องหนึ่ง

**เนื้อเรื่อง**
ล็อตเต้ เป็นแม่มดที่มีชีวิตอยู่ในยุคที่ไม่มีคนเชื่อเรื่องเวทมนตร์อีกแล้ว เธอเชื่อว่าพลังที่ตัวเองมีเป็นพลังประหลาด ทำให้ตนเองแปลกแยกไม่สามารถอยู่ร่วมกับคนอื่นๆได้ จึงปิดเรื่องที่ตนเองเป็นแม่มดเป็นความลับ และออกเดินทางตามหาวิธีที่จะกลับเป็นคนธรรมดา และสัญญากับมารดาว่าว่าจะกลับบ้านเมื่อบรรลุเป้าหมายดังกล่าว
เรื่องราวเริ่มต้นขึ้นเมื่อล็อตเต้เดินทางมาถึงเมือง กูเท็น มอร์เก็น ซึ่งเมืองที่มีตำนานของแม่มดลูลูผู้ใจดี ซึ่งเคยอาศัยอยู่ร่วมกับชาวเมือง เธอได้เช่าบ้านของ แคโรลีน และ ลิชต์ สองยายหลายผู้มีนิสัยร่าเริง เป็นที่อยู่อาศัย แต่ทำความลับที่ตัวเองเป็นแม่มดแตกให้ทั้งสองรู้เข้า นอกจากนี้ เธอยังได้พบว่าตำนานของแม่มดลูลูเป็นเรื่องจริง และบ้านที่เธออาศัยอยู่นั้นเป็นบ้านที่แม่มดลูลูเคยอาศัยอยู่นั่นเอง

**ตัวละคร**
ล็อตเต้ (ชาร์ล็อต กรูนน์)
สาวน้อยอายุ 15 แต่รูปร่างเหมือนอายุ 12 ที่มีพลังแปลกประหลาดติดตัวมาตั้งแต่เกิด แต่ด้วยความที่พลังประหลาดของเธอไม่ได้รับการยอมรับ ล็อตเต้จึงต้องเดินทางออกจากบ้านเกิดเพื่อค้นหาวิธีที่จะกลับเป็นคนธรรมดาเพื่อจะได้กลับไปอยู่กับมารดาอีกครั้ง
ซิลวี
เป็นภูต 1/4 อีก 3/4 เป็นมนุษย์ อาศัยอยู่ในโลกของภูติมาตลอดตั้งแต่เล็กๆ แต่ไม่มีพลังสมบูรณ์ ไม่มีปีก ไม่สามารถบินได้เหมือนภูติฟ้าคนอื่นๆ 
ซิลวีเป็นตัวละครที่อยู่ในเรื่อง อีกฟากหนึ่งของความฝันซึ่งเป็นการ์ตูนอีกเรื่องหนึ่งของ อ.มิยูกิ ยามากุจิด้วย ในเรื่องนั้นซิลวีรับบทเป็นพระรอง แต่ในแม่มดน้อยๆเรื่องนี้ เขาเป็นได้พระเอกแบบเต็มตัว
ลิชต์
หลานชายเจ้าของบ้านเช่าที่ล็อตเต้เช่าอยู่ เป็นเพื่อนโรงเรียนเดียวกับล็อตเต้ด้วย นิสัยร่าเริงอยู่ตลอดเวลา เป็นคนที่มีพลังงานล้นเหลือไม่รู้จักเหนื่อย
มารีน
ภูตฟ้าสาวสวย เป็นเพื่อนกับซิลวีมาตั้งแต่เด็ก มารีนอยากให้ซิลวีได้กลับมาเยี่ยมบ้านเกิดที่โลกมนุษย์ จึงแกล้งหนีมายังโลกมนุษย์เพื่อให้ซิลวีมาตามหา แต่ก็ทนอากาศที่ไม่บริสุทธิ์ไม่ได้ ต้องทิ้งร่างของตนไปสิงอยู่ในตัวล็อตเต้
คุณยายแคโรลีน
คุณยายของลิชต์ เจ้าของบ้านเช่าผู้ร่าเริง ปากร้าย แต่ก็คอยเป็นห่วงเป็นใยดูแลล็อตเต้เป็นอย่างดี
ชิคอรี
ภูติไม้กวาดที่สิงอยู่ในบ้านล็อตเต้ กลางวันแปลงร่างเป็นไม้กวาด กลางคืนถึงจะแอบออกมาทำความสะอาดบ้านเป็นบางครั้ง ขี้อาย ถ้าตกใจจะเผลอแปลงร่างกลับเป็นไม้กวาด
ลูลู
แม่มดที่เคยอาศัยอยู่ในเมือง กูเท็น มอร์เก็น เมื่อหลายร้อยปีก่อน
ซาลวีนีย์
มีฉายาว่า "เจ้าชาย" และ "หนุ่มสำอางกุหลาบขาว" ซาลวีนีย์เป็นอาจารย์คนใหม่ที่เข้ามาสอนในโรงเรียนของล็อตเต้กับลิชต์ ก่อนหน้านั้นเคยพบกับล็อตเต้ครั้งหนึ่ง โดยเข้ามาช่วยล็อตเต้ตอนกำลังหลงทางตอนกำลังเดินทางมายังเมือง กูเท็น มอร์เก็น หลังจากนั้นจึงกลายเป็นเหมือนเจ้าชายในฝันของล็อตเต้มาตลอด
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
แกมมา

แกมมา (gamma) หรือ กามา (γάμμα, γάμα, ตัวใหญ่ Γ, ตัวเล็ก γ) เป็นอักษรกรีกตัวที่ 3 และมีค่าของเลขกรีกเท่ากับ 3

**การใช้งาน**

**ตัวเล็ก**
γ ใช้เป็นสัญลักษณ์ต่าง ๆ ดังนี้- ใช้แทนรังสีแกมมา- ใช้แทนอนุภาคโฟตอน- ใช้แทนตัวคูณลอเรนซ์ในทฤษฎีสัมพัทธภาพ- ใช้แทนอัตราส่วนของความร้อนจำเพาะภายใต้สภาวะความดันคงที่กับปริมาตรคงที่ CP/CV ในอุณหพลวัตศาสตร์- ใช้แทนค่าคงตัวออยเลอร์-แมสเชโรนี

**ตัวใหญ่**
Γ ใช้เป็นสัญลักษณ์ต่าง ๆ ดังนี้- ใช้แทนฟังก์ชันแกมมา ซึ่งเป็นการขยายฟังก์ชันแฟกทอเรียลไปใช้กับจำนวนที่ไม่เต็ม

**อ้างอิงและเชิงอรรถ**
หมวดหมู่:ชุดตัวอักษรกรีก
แฮนด์บิลภาพยนตร์

thumb
แฮนด์บิลภาพยนตร์ (movie handbill) หมายถึงสื่อที่ใช้ในการประชาสัมพันธ์ภาพยนตร์ และแจกจ่ายกันทั่วไป
ซึ่งแฮนด์บิลนี้มีทั้งที่ผลิดจากบริษัทผลิตและนำเข้าภาพยนตร์ต่างๆ โรงภาพยนตร์ และสินค้าที่เป็นผู้สนับสนุนภาพยนตร์เรื่องนั้นๆ มีลักษณะคล้ายโปสเตอร์ภาพยนตร์ที่มีขนาดเล็กลง และมีรายละเอียดประกอบด้วยเนื้อเรื่องย่อของภาพยนตร์เป็นสำคัญ สำหรับขนาดของแฮนด์บิลนั้นมีหลายขนาด และหลายรูปแบบ โดยทั่วไปส่วนใหญ่จะมีขนาด A5 เพราะเป็นขนาดที่ไม่เล็กไม่ใหญ่เกินไป
สามารถเก็บรักษาได้สะดวก ปัจจุบันนี้การออกแบบแฮนด์บิลได้พัฒนาไปมาก ทำให้แฮนด์บิลมีความน่าสนใจมากขึ้น ทั้งรูปแบบของกระดาษ การพับกระดาษ หรือออกมาเป็นชุดหลายๆ แบบ ยิ่งทำให้ผู้สะสมสนใจและพยายามหามาไว้ครอบครองมากขึ้น กระแสความนิยมในการสะสมแฮนด์บิลนั้นเริ่มแรงขึ้นเรื่อย จากกลุ่มคนเล็กๆ ได้เริ่มขยายเป็นวงกว้าง มีการนัดกันตามสถานที่ต่างๆ เพื่อแลกเปลี่ยนแฮนด์บิลกัน จากการที่มีเว็บเกี่ยวกับการสะสมแฮนด์บิลเกิดขึ้นมามากขึ้นเรื่อยๆ ทำให้กลุ่มคนจำนวนหนึ่งเห็นแฮนด์บิลเป็นธุรกิจ จึงเกิดการกักตุนแฮนด์บิลที่โรงภาพยนตร์แจกจ่ายไว้และนำไปจำหน่าย ซึ่งไม่ตรงกับเจตนารมย์ของการผลิตแฮนด์บิลที่กำหนดไว้เป็นลายลักษณ์อักษรด้านหลังว่า "ห้ามซื้อ-ขาย"
เมื่อมีผู้นิยมสะสมแฮนด์บิลมาก ทำให้มีการผลิตแฮนด์บิลปลอมออกมาเลียนแบบ ประกอบกับบริษัทอื่นๆ ก็ได้ผลิตแฮนด์บิลออกมาด้วย
เช่นเดียวกัน เช่น แฮนด์บิลของนิตยสาร Starpic ซึ่งได้รับการต้อนรับในระดับหนึ่ง ทำให้เกิดความลำบากในการแยกแยะของแท้หรือของปลอม แฮนด์บิลที่ได้รับความนิยมในอดีตคือ แฮนด์บิลที่ผลิตมาจากบริษัทภาพยนตร์ เจ้าของลิขสิทธิ์ ซึ่งเป็นการสะสมที่เป็นทางการมีการทำลิสต์เพื่ออัปเดตข้อมูล แต่ในปัจจุบันนี้ มีการผลิดแฮนด์บิลออกมาหลายทางซึ่งมีรูปแบบสวยงามน่าสะสม และเป็นการประชาสัมพันธ์ภาพยนตร์เช่นเดียวกันซึ่งจัดเป็นแฮนด์บิลแท้ ทำให้ผู้สะสมไม่ค่อยเรื่องมากกับที่มามากนักและทำให้การสะสมมีความสนุกและน่าสนใจมากยิ่งขึ้น ส่วนแฮนด์บิลปลอมนั้นสังเกตได้จากการที่ไม่ระบุบริษัทผู้ผลิต

**แหล่งข้อมูลอื่น**
  มูวี่แม็กซ์เวิลด์ดอตคอม date=2007-03-18  แหล่งชุมนุมคนรักแฮนด์บิล มีการพบปะพูดคุย อัปเดตข่าวแฮนด์บิลในเว็บบอร์ด-  มูวี่มาเนี่ยดอตไอเอ็นดอตทีเฮช date=2009-02-17  ข่าวหนัง ตัวอย่างหนัง ของสะสมหนัง
หมวดหมู่:ภาพยนตร์
หมวดหมู่:สิ่งพิมพ์
หมวดหมู่:การตลาดทางตรง
พาย

พาย หรือ ไพ อาจหมายถึง:- ทางคณิตศาสตร์
** พาย ค่าคงตัวทางคณิตศาสตร์ มีค่าประมาณ 3.1415926
** ฟังก์ชันพาย (Pi/pi function)- พาย ชื่ออักษรกรีก- พาย (pie) อาหารอบชนิดหนึ่ง- พาย (ภาษาไทย) อุปกรณ์พายเรือ
ไพ อาจหมายถึง:- ไพ หน่วยเงินในสมัยโบราณมีค่า 1⁄32 บาท- ภาษาไพ- พาย วงดนตรีสัญชาติไทย
แกมมา (แก้ความกำกวม)

แกมมา อาจหมายถึง- แกมมา อักษรกรีก- ฟังก์ชันแกมมา ฟังก์ชันทางคณิตศาสตร์- รังสีแกมมา รังสีชนิดหนึ่ง- ค่าคงที่ออยเลอร์-แมสเชโรนี ค่าคงที่ทางคณิตศาสตร์ที่เขียนแทนด้วยอักษรแกมมา
ก

ก เป็นพยัญชนะตัวที่ 1 ในบรรดาพยัญชนะ 44 ตัวของอักษรไทย ในลำดับก่อนหน้า ข จัดอยู่ในกลุ่มอักษรกลางในระบบไตรยางศ์ มีชื่อเรียกกำกับว่า "ก ไก่"
อักษร ก เป็นได้ทั้งพยัญชนะต้น แทนเสียง IPA|k และพยัญชนะสะกด แทนเสียง IPA|k̚ เมื่อเป็นพยัญชนะต้น สามารถควบกับอักษร ร ล ว ได้ เมื่อเป็นตัวสะกด นับเป็นตัวสะกดแม่กก และนับเป็นตัวแทนของตัวสะกดแม่กกด้วย ในหนังสือโบราณ มีการใช้ "ก หัน" คือ อักษร ก สองตัว แทนไม้หันอากาศและตัว ก สะกด ดังนี้ รกก (รัก), หกก (หัก)
อักษร ก นี้ เทียบได้กับอักษรในระบบอักษรอื่น ๆ ของอินเดียและเอเชียตะวันออกเฉียงใต้หลายระบบ เช่น ระบบอักษรเทวนาครี ระบบอักษรมอญพม่า ระบบอักษรขอม เป็นต้น โดยอักษร ก ถือเป็นพยัญชนะตัวแรกเสมอ
ก เพียงตัวเดียวแล้วเติมไม้ไต่คู้ โดยไม่มีสระ สามารถเป็นคำได้หนึ่งคำ คือ ก็ (อ่านว่า เก้าะ) เป็นคำสันธานแปลว่า แล้ว, จึง, ย่อม

**ประวัติ**
ก ไก่ เป็นพยัญชนะตัวแรกในประวัติศาสตร์ไทย ที่เชื่อกันว่าดัดแปลงมาจากอักษรปัลลวะของอินเดีย แต่เดิมมีรูปอักษร แต่ไม่มีคำกำกับ เพิ่งมาก่อรูปเมื่อสมัยรัชกาลที่ 3 ต่อมาสมัยรัชกาลที่ 4 จึงเริ่มมีคำกำกับ ก ไก่ ข ไข่ สำหรับให้นักเรียนท่องครบทั้ง 44 ตัว

**เสียง**
ลักษณะเสียงทางสัทศาสตร์ จัดเป็นเสียงกัก อโฆษะ (ไม่ก้อง) มีแหล่งกำเนิดเสียงที่โคนลิ้นและเพดานอ่อน สัญลักษณ์แทนเสียงด้วยสัทอักษรสากล คือ /k/
ในตำราภาษาไทยแต่เดิม ถือว่า ก นั้นเป็นพยัญชนะวรรค กะ เรียกว่า กัณฐชะ คือ มีฐานเสียงจากคอ หรือเสียงลงคอ และอยู่ในกลุ่มอโฆษะ ธนิต (เสียงไม่ก้อง ลมน้อย)
ในภาษาถิ่นบางถิ่น เช่น ภาษาถิ่นย่อยของภาษาผู้ไท หรือภาษาไทยถิ่นใต้ ไม่ออกเสียง /ก/ เมื่อเป็นตัวสะกดในพยางค์ที่ประสมด้วยสระเสียงยาว เช่น โลก, ลูก, แยก

**การเขียน**
การเขียนอักษร ก ในหนังสือไทย นิยมเริ่มจากด้านล่าง ชิดเส้นบรรทัด ลากขึ้นไปข้างบน วกด้านขวาเล็กน้อย แล้ววกออกซ้าย จากนั้นโค้งขึ้นข้างบน แล้วลดลงไปด้านขวา จากนั้นลากตรงลงด้านลง ขนานกับเส้นที่ลากขึ้นตอนแรก จากนั้นลากลงไปชิดกับเส้นบรรทัด ในแนวเดียวกับจุดเริ่ม (ดูภาพประกอบ)

**อ้างอิง**
 จินดามณี ฉบับหมอบลัดเล. กรุงเทพฯ : โฆษิต,
หมวดหมู่:อักษรไทย
ข

ข เป็นพยัญชนะตัวที่ 2 ในบรรดาพยัญชนะ 44 ตัวของอักษรไทย ในลำดับถัดจาก ก และก่อนหน้า ฃ จัดอยู่ในกลุ่มอักษรสูงในระบบไตรยางศ์ มีชื่อเรียกกำกับว่า "ข ไข่"
อักษร ข เป็นได้ทั้งพยัญชนะต้น แทนเสียง IPA|kʰ และพยัญชนะสะกด แทนเสียง IPA|k̚

**วิธีเขียน**
เริ่มต้นด้วยเขียนเป็นวงกลม จากนั้นวาดครึ่งวงกลม 2 ครั้ง ครั้งที่ 2 วาดในแนวตั้ง จากนั้นลากเส้นลงล่าง แล้วลากเส้นไปทางซ้ายเล็กน้อย จากนั้นลากเส้นไปทางขวา และสุดท้ายลากเส้นขึ้นไปข้างบน
หมวดหมู่:อักษรไทย
ค

ค เป็นพยัญชนะตัวที่ 4 ในบรรดาพยัญชนะ 44 ตัวของอักษรไทย ในลำดับถัดจาก ฃ และก่อนหน้า ฅ จัดอยู่ในกลุ่มอักษรต่ำในระบบไตรยางศ์ มีชื่อเรียกกำกับว่า "ค ควาย"
อักษร ค เป็นได้ทั้งพยัญชนะต้น แทนเสียง IPA|kʰ และพยัญชนะสะกด แทนเสียง IPA|k̚

**วิธีเขียน**
เริ่มต้นที่เขียนเป็นวงกลม จากนั้นลากทแยงลงล่างซ้าย แล้วลากเส้นขึ้นตรง จากนั้นวาดครึ่งวงกลมไปทางขวา และสุดท้ายลากเส้นลงล่าง
หมวดหมู่:อักษรไทย
ฆ

ฆ เป็นพยัญชนะตัวที่ 6 ในบรรดาพยัญชนะ 44 ตัวของอักษรไทย ในลำดับถัดจาก ฅ และก่อนหน้า ง จัดอยู่ในกลุ่มอักษรต่ำในระบบไตรยางศ์ ออกเสียงอย่าง ค (ควาย) มีชื่อเรียกกำกับว่า "ฆ ระฆัง"
ฆ มักไม่ถูกใช้เป็นอักษรสำหรับหัวข้อลำดับ เช่นว่า ก. ข. ค. ง. จ. ฯลฯ ซึ่งข้าม ฆ. ไปเลย

**เสียง**
อักษร "ฆ" ตรงกับตัวอักษรเทวนาครีคือ "घ" และตรงกับเสียงเสียงกักเพดานอ่อนก้อง IPA|gʰ ในภาษาฮินดี
สำหรับภาษาไทยกลาง อักษร ฆ เป็นได้ทั้งพยัญชนะต้นพยางค์และพยัญชนะท้ายพยางค์ โดยแทนเสียงหยุด เพดานอ่อน ไม่ก้อง พ่นลม IPA|kʰ และเสียงหยุด เพดานอ่อน ไม่ก้อง ไม่ระเบิด IPA|k̚ ตามลำดับ
ในการทับศัพท์คำภาษาอาหรับและมลายูใช้ ฆ แทนเสียง เสียงเสียดแทรก เพดานอ่อน ก้อง|IPA|ɣ และในการทับศัพท์คำภาษาสเปนใช้ ฆ แทนเสียง เสียงเสียดแทรก เพดานอ่อน ไม่ก้อง|IPA|x ทั้งในตำแหน่งต้นพยางค์และท้ายพยางค์
หมวดหมู่:อักษรไทย
ง

ง เป็นพยัญชนะตัวที่ 7 ในบรรดาพยัญชนะ 44 ตัวของอักษรไทย ในลำดับถัดจาก ฆ และก่อนหน้า จ จัดอยู่ในกลุ่มอักษรต่ำในระบบไตรยางศ์ มีชื่อเรียกกำกับว่า "ง งู"
อักษร "ง" ตรงกับตัวเทวนาครี "ङ" ในภาษาไทยกลางและภาษาฮินดีเป็นได้ทั้งพยัญชนะต้นและพยัญชนะตัวสะกดเสียงนาสิกเพดานอ่อน IPA|ŋ ส่วนในภาษาไทยใต้เป็นเสียงเสียงเสียดแทรกเพดานแข็งกับเพดานอ่อนไม่ก้อง IPA|ɧ

**ดูเพิ่ม**
 เสียงนาสิก เพดานอ่อน
หมวดหมู่:อักษรไทย
ฉ

ฉ เป็นพยัญชนะตัวที่ 9 ในบรรดาพยัญชนะ 44 ตัวของอักษรไทย ในลำดับถัดจาก จ และก่อนหน้า ช จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า "ฉ ฉิ่ง"
อักษร ฉ ในภาษาไทยปรากฏเป็นพยัญชนะต้นเท่านั้น โดยใช้แทนเสียง IPA|t͡ɕʰ ไม่มีในตำแหน่งตัวสะกด
ฉ เพียงตัวเดียว สามารถเป็นคำได้หนึ่งคำ อ่านว่า ฉอ, ฉ้อ, ฉะ แปลว่า "หก" เป็นปัจจัยประกอบคำบาลี
หมวดหมู่:อักษรไทย
จ

จ เป็นพยัญชนะตัวที่ 8 ในบรรดาพยัญชนะ 44 ตัวของอักษรไทย ในลำดับถัดจาก ง และก่อนหน้า ฉ จัดอยู่ในกลุ่มอักษรกลางในระบบไตรยางศ์ มีชื่อเรียกกำกับว่า "จ จาน"
อักษร จ เป็นได้ทั้งพยัญชนะต้น แทนเสียง IPA|t͡ɕ และพยัญชนะสะกด แทนเสียง IPA|t̚
หมวดหมู่:อักษรไทย
ช

ช (ช้าง) เป็นพยัญชนะ ตัวที่ 10 ในบรรดาพยัญชนะ 44 ตัวของอักษรไทย ในลำดับถัดจาก ฉ (ฉิ่ง) และก่อนหน้า ซ (โซ่) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ช ช้าง”
อักษร ช เป็นได้ทั้งพยัญชนะต้น (แทนเสียง t͡ɕʰ) และพยัญชนะสะกด (แทนเสียง t̚) กรณีทับศัพท์ภาษาต่างประเทศ ใช้แทนเสียง t͡ʃ, ʃ หรืออื่น ๆ ที่ใกล้เคียง ทั้งพยัญชนะต้นและพยัญชนะสะกด
หมวดหมู่:อักษรไทย
ซ

ซ (โซ่) เป็นพยัญชนะ ตัวที่ 11 ในบรรดาพยัญชนะ 44 ตัวของอักษรไทย ในลำดับถัดจาก ช (ช้าง) และก่อนหน้า ฌ (เฌอ) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ซ โซ่”
อักษร ซ เป็นได้ทั้งพยัญชนะต้น ให้เสียง /s/ และพยัญชนะสะกด ให้เสียง /t̚/ กรณีทับศัพท์ภาษาต่างประเทศ ใช้แทนเสียง /s/ หรือ /z/ ทั้งพยัญชนะต้นและพยัญชนะสะกด
หมวดหมู่:อักษรไทย
ฌ

ฌ (เฌอ) เป็นพยัญชนะ ตัวที่ 12 ในบรรดาพยัญชนะ 44 ตัวของอักษรไทย ในลำดับหลังจาก ซ โซ่ และก่อนหน้า  ญ หญิง ออกเสียงอย่าง ช ช้าง จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ฌ เฌอ"
บางคนเรียก "ฌ กะเฌอ" ซึ่งไม่ถูกต้อง เพราะคำว่า "กระเชอ" นั้นสะกดด้วย ช ช้าง หมายถึง ภาชนะสานแบบหนึ่ง ดังที่ใช้ว่า "กระเชอก้นรั่ว" ส่วน "เฌอ" ที่ใช้ ฌ เฌอ แปลว่า ต้นไม้ เป็นคำมาจากภาษาเขมร คำว่า "กะเฌอ" และ "กะเชอ" ไม่มี
ฌ เฌอ ใช้เขียนคำไม่กี่คำ โดยเฉพาะคำที่มาจากภาษาบาลี ภาษาสันสกฤต และภาษาเขมร ส่วนในภาษาไทยนั้น ก็มีคำที่ใช้ ฌ เฌอ ทั้งที่เป็นพยัญชนะต้นและพยัญชนะท้ายไม่มากนัก
คำที่ใช้ ฌ เฌอ ในปัจจุบันมีดังนี้เป็นต้น ฌาน, ฌาปน-, เฌอ, เฌอเอม, เฌอปราง ฯลฯ
อักษร ฌ เป็นพยัญชนะต้นได้เท่านั้น ไม่มีในตำแหน่งตัวสะกด ให้เสียง t͡ɕʰ กรณีทับศัพท์ภาษาต่างประเทศ ใช้แทนเสียง ʒ ทั้งพยัญชนะต้นและพยัญชนะสะกด 

**ประวัติ**
พยัญชนะไทยที่ปรากฏในจารึกหลักที่ 1 จารึกพ่อขุนรามคำแหง มีจํานวน 39 ตัว ไม่ปรากฏตัว ฌ ต่อมาในสมัยพระมหาธรรมราชาที่ 1 พบตัว ฌ เพิ่มมา

**อ้างอิง**
 ราชบัณฑิตยสถาน. (2550, 28 เมษายน). ฌ เฌอ. ออนไลน์. เข้าถึงได้จาก: . (เข้าถึงเมื่อ: 14 มีนาคม 2552).
หมวดหมู่:อักษรไทย
ญ

ญ (หญิง) เป็นพยัญชนะ ตัวที่ 13 ในบรรดาพยัญชนะ 44 ตัวของอักษรไทย ในลำดับถัดจาก ฌ (เฌอ) และก่อนหน้า ฎ (ชฎา) ออกเสียงอย่าง ย (ยักษ์) เมื่อเป็นพยัญชนะต้น และออกเสียงอย่าง น (หนู) เมื่อเป็นพยัญชนะสะกด จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ญ หญิง” อักษร ญ มีเครื่องหมายอยู่ข้างใต้ เรียกว่า เชิง แต่นิยมตัดเชิงออกเป็น  เมื่อเขียนคำที่มีสระอุ หรือสระอู เช่น กตัญญู 
อักษร ญ ตรงกับตัวเทวนาครี "ञ" ภาษาฮินดีแทนด้วยเสียงเสียงนาสิกเพดานแข็ง IPA|ɲ และกลุ่มภาษาไทเกือบทั้งหมดใช้เสียงนี้เช่นกัน ยกเว้นภาษาไทยกลางที่มีถิ่นสุโขทัยเท่านั้นที่ใช้ ภาษาไทยกลางถิ่นอื่นแทนด้วยเสียงเปิดเพดานแข็ง IPA|j และพยัญชนะสะกด ให้เสียงนาสิกปุ่มเหงือก IPA|n กรณีทับศัพท์ภาษาต่างประเทศใช้แทนเสียง /ɲ/ ทั้งพยัญชนะต้นและพยัญชนะสะกด เช่น España เอสปัญญา

**ในคอมพิวเตอร์**
ฐ และ ญ แบบมีเชิงและไม่มีเชิง
ญ รูปปกติ มีรหัสตาม TIS-620 ที่ 0xAD และมีรหัสยูนิโค้ดที่ U+0E0D
รูปที่ไม่มีเชิง มีการใช้เพื่อเขียนภาษาบาลี ไมโครซอฟท์เคยกำหนดให้ที่รหัส 0x90 ของ Windows-874 โดยต่อยอดมาจากส่วนขยายของ TIS-620 ในเครื่องแมคอินทอช และบนยูนิโคด U+F70F ซึ่งอยู่ในช่วงพื้นที่ใช้งานส่วนตัว อย่างไรก็ตามยูนิโคดไม่ได้กำหนดให้เป็นอักขระมาตรฐานที่ตำแหน่งนี้ อักษรรูปแบบนี้จึงใช้สำหรับการแสดงผลตามตรรกะเท่านั้น (เมื่อเติมสระอุ สระอู หรือพินทุ เช่นเดียวกับกรณี  ที่ไม่มีเชิง) ผู้ใช้ระบบปฏิบัติการวินโดวส์เอกซ์พีลงมา สามารถป้อนรูปที่ไม่มีเชิงตัวเดียวได้โดยกดปุ่ม Alt ค้างไว้ ตามด้วยแป้นตัวเลข 144 (พิมพ์ตัวเลขที่ number pad ด้านขวามือของคีย์บอร์ด) ส่วนระบบปฏิบัติการรุ่นใหม่กว่าไม่ปรากฏอักขระใดๆ
การป้อนอักษร ญ อาจเป็นปัญหากับซอฟต์แวร์ที่ไม่รู้จักการเข้ารหัสภาษาไทยหรือยูนิโคด เช่น อะโดบี โฟโตชอป รุ่นที่เก่ากว่า CS2 ตัวอักษร ญ จะถูกจับคู่เข้ากับการเข้ารหัส ISO/IEC 8859-1 (Latin-1) ที่ตำแหน่ง 0xAD ซึ่งตรงกับอักขระยัติภังค์เผื่อเลือก (soft hyphen) พอดี ทำให้อักษร ญ ที่พิมพ์ลงไปไม่ปรากฏ เนื่องจากยัติภังค์เผื่อเลือกจะปรากฏเฉพาะตอนตัดขึ้นบรรทัดใหม่เท่านั้น

**อ้างอิง**

**ดูเพิ่ม**
 เสียงนาสิก เพดานแข็ง
หมวดหมู่:อักษรไทย
ษ

ษ (ฤๅษี) เป็นพยัญชนะ ตัวที่ 39 ในบรรดาพยัญชนะ 44 ตัวของอักษรไทย ในลำดับถัดจาก ศ (ศาลา) และก่อนหน้า ส (เสือ) ออกเสียงอย่าง ส (เสือ) จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า “ษ ฤๅษี” (บางคนก็เรียกว่า ษ บอ เนื่องจากมีรูปร่างคล้าย บ)
อักษร ษ เป็นได้ทั้งพยัญชนะต้น ให้เสียง /s/ และพยัญชนะสะกด ให้เสียง /t̚/
หมวดหมู่:อักษรไทย
ศ

ศ (ศาลา) เป็นพยัญชนะ ตัวที่ 38 ในบรรดาพยัญชนะ 44 ตัวของอักษรไทย ในลำดับถัดจาก ว (แหวน) และก่อนหน้า ษ (ฤๅษี) ออกเสียงอย่าง ส (เสือ) จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า "ศ ศาลา"
อักษร ศ เป็นได้ทั้งพยัญชนะต้น ให้เสียง /s/ และพยัญชนะสะกด ให้เสียง /t̚/
หมวดหมู่:อักษรไทย
ว

ว (แหวน) เป็นพยัญชนะตัวที่ 37 ในบรรดาพยัญชนะ 44 ตัวของอักษรไทย ในลำดับถัดจาก ล (ลิง) และก่อนหน้า ศ (ศาลา) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ว แหวน”
อักษร ว เป็นได้ทั้งพยัญชนะต้น ให้เสียง /w/ และพยัญชนะสะกด ให้เสียง /w/
รูปสระ ตัววอ (ว) ยังสามารถใช้เป็นสระอัวลดรูป เมื่อมีพยัญชนะสะกด เช่น สวน และใช้ประสมสระอัวะ และ อัว

**การประสมรูป**

**วิธีเขียน**
เริ่มที่ลากเส้นเป็นวงกลม จากนั้นลากเส้นตรงขึ้นไปข้างบน และลากเส้นโค้งไปทางซ้าย
หมวดหมู่:อักษรไทย
คนแคระแห่งท้องทุ่งกว้าง

คนแคระแห่งท้องทุ่งกว้าง (De dwergjes van Tuil; The Dwarfs of Nosegay) เป็นหนังสือแปล จากวรรณกรรมเยาวชน ของฮอลแลนด์เขียนโดย พอล บีเจล แปลเป็นภาษาไทยโดย วัชรินทร์ อำพัน จัดพิมพ์โดย สำนักพิมพ์ดอกหญ้า
หนังสือกล่าวถึงคนแคระ 101 คน อาศัยอยู่ในทุ่งกว้าง โนสเกย์ พวกเขาดื่มน้ำหวานจากดอกไม้เป็นอาหารหลัก มีแครอทและมันฝรั่งบ้าง แต่พวกเค้าโปรดปรานน้ำหวานมากที่สุด คนแคระแห่งโนสเกย์ อาศัยอยู่ในทุ่งอย่างสงบสุข จนกระทั่งวันหนึ่ง มีกลุ่มเมฆสีน้ำตาลแกมทองลอยมาบนท้องฟ้า กลุ่มเมฆส่งเสียงหึ่งๆ ที่แท้ก็คือฝูงผึ้งอพยบมาอาศัยในต้นสนกลางทุ่งนั่นเอง และเรื่องราวระหว่างฝูงผึ้งของราชินีซู และคนแคระแห่งโนสเกย์ก็เริ่มขึ้น

**แหล่งข้อมูลอื่น**
  De dwergjes van Tuilfix-attempted=yes  in de Koninklijke Bibliotheek 
หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:วรรณกรรมดัตช์
หมวดหมู่:วรรณกรรมในปี พ.ศ. 2519
หมวดหมู่:ตัวละครที่เป็นคนแคระ‎